Viborger Samler, 1849-03-09
Ved Begyndelsen af Mødet i Tirsdags fremkom Formanden med nogle Forslag til Forandringer i Forretningsordenen sigtende til at lette og sikkre Grundlovens endelige Forhandling, der ved de mange Minoritetsind stillinger ellers let kan geraade i Forvirring. De henvistes eenstemmig til den permanente Comitee. - Næste(Forl.) Møde holdes paa Torsdag. Under Navn af den patriotiske Forening have flere Mænd i Hovedstaden (hvoriblandt Dhrr. Høiesteretsadvocat Blechingberg, Brygger Bjerre, Grosserer Broberg, Hof= og Stadsretsproc. Dahl, Levinsen og Kraft, Overretsassessor Müller, Bankdirecteur Haagen m. Fl.) stiftet et Selskab, bestemt til at optage alle dem, der ville samvirke til det Maal, at befordre en fuldstændig og rolig Frihedsudvikling her i Landet, og at virke for Alt, hvad der iøvrigt kan fremme og befordre Fædrelandets Vel. J den af Dhrr. udstedte Jndbydelse hedder det: Vi forenes i den politiske Hovedanskuelse, at der er stor Føie til Frygt for, at det Rigsforsamlingen forelagte Grundlovsudkasts Bestemmelser om den fremtidige Ordning af Rigsdagen og Valgene til samme ville undergrave Monarchiets Grundvold og bringe Staten i en imellem Anarchi og Despoti svævende Tilstand, hvori den ikke vil kunne fyldestgiøre sit Formaal: at være et urokkeligt Værn for Friheden og sikkre en jevnsides og ligelig fremskridende Udvikling af alle de naturlige Samfundsinteresser, der gjensidigen betinge hverandre, og som derfor ogsaa alle ere af lige Vigtighed for Staten og lige berettigede i samme. Navnligen antage vi, at Handelen og Jndustrien samt den høiere Videnskabelighed og Kunst, der til alle Tider og under alle Forhold ville have deres Hovedsæde i Kjøbstæderne, ville savne den fornødne Beskyttelse efter Forfatningsudkastet, som ikke sikkrer Hovedstaden og Landets mindre Kjøbstæder nogen passende Andeel i Repræsentationen og ikke heller paa anden Maade drager Omsorg for deres Varetægt. Fremdeles troe vi, at det egentlige Landbrug (hvortil vi regne 1 Td. Hartkorn og derover) vil være udsat for Forurettelse, naar det skal have sit Forblivende ved Forfatningsudkastet, hvorefter fortsatte Valgagitationer let kunne føre til, at den mindre selvstændige og oplyste, men derhos langt talrige Landalmue og deres Ledere ville tilegne sig den væsentligste Andeel i den lovgivende Magt og i Stats- og Communalanliggendernes Bestyrelse. Vi ansee den for en absolut Nødvendighed, at betryggende Garanti herimod paa een eller anden Maade søges tilveiebragt. Vi formene, at Retfærdighed og billighed bør være Ledestjernerne ved de forestaaende Reformer i de forskjellige Samfundsforhold, og at der derved navnlig bør vel paaagtes, at Eiendomsrettens Uforkrænkelighed er Statens Grundpille, der ikke kan rokkes udenat Nationens Retsbegreb derved nedbrydes. Vi troe, at det er Pligt for os og for Alle, som mene det vel med Fædrelandet, at modarbeide enhver Bestræbelse, der sigter til at fremkalde Misundelse, Had og Avind imellem Borgerne og at ophidse onde Lidenskaber især hos dem, der mindst ere istand tilat modstaae Forførelse. Vi antage iligemaade at opfylde vor Pligt, naar vi, efter Forfatningsværkets Grundlæggelse, ville ved Modarbeidelse af eensidige Valgagitationer, virke for at besindige Frihedsvenner kunne erholde Sæde i Landets lovgivende Forsamling, og vi troe, at vi vilde svigte vor Pligt saafremt vi ikke vilde søge af al vor Magt at støtte Regjeringen i den offentlige Mening hvor vi finde, at den handler efter rigtige Principer, og derimod møde den med aaben og ærlig Opposition hvis vi i noget Tilfælde skulde antage at den griber feilende Forholdsregler. Vi ville virke for vort Formaal fornemmelig ved at arbeide paa sand og god Oplysnings Udbredelse, og ikke blot gjensidigen mellem Foreningens Medlemmer ved Samtale og Foredrag i jevnlige Sammenkomster, men ogsaa ved Tale og Skrift udenfor Foreningen, og navnlig ved at forfatte eller ved Priisopgaver fremkalde og udgive smaaskrifter, tjenlige til at klare Tidens store Spørgsmaal for Folkebevidstheden, og at modvirke prange Lærdommes uheldsvangre Jndflydelse. De hertil fornødne Pengemidler skulle søges tilveiebragte ved et Foreningens Hovedkasse tilflydende Contingent, som for Medlemmer af Hovedforeningen i Kjøbenhavn er bestemt til 4 Rbd. aarlig og for Medlemmer af Biforeningerne til 1 Rbd. aarlig. Til Biforeningerne sendes Exemplarer af de Skrifter, som Foreningen maatte udgive, og Biforeningernes Medlemmer have, under deres Ophold her i Staden, Adgang til Hovedforeningens Locale og Forhandlinger. J Henhold til Forestaaende opfordre vi saaledes de Medborgere, der billige vore Anskuelser, til at slutte sig til os ved enten at indtræde i Foreningen her i Staden eller ved i Provindserne at danne Biforeninger."